
PROFETEN         MIN  HELT 

af  Ældste  Orm  ond   S.  Coulam. 

Ligesom  hundrede  Tusinder  af  andre  elsker  jeg  Profeten 
Joseph  Smith.  Han  inspirerer  mig,  Han  var  en  Yngling, 
der  havde  Mod  til  at  tro.  Han  troede  Guds  Ord; 

„Dersom  nogen  af  eder  falles  Visdom, 
han  beder  til  Gud.  som  giver  alle  gerne 
og  bebrejder  ingen,  og  det  skal  gives 
ham.  Men  han  beder  i  Troen  uden  at 
tvivle".  —  Jakob  1:5-6. 

Dette  vidunderlige  Løfte,  som 
Drengen  Joseph  Smith  en  Dag 
læste  i  Bibelen,  inspirerede  ham 
til  at  knæle  ned  i  inderlig  Bøn, 
for  han  troede  af  hele  sit  Hjerte 
og  hele  sin  Sjæl;  og  han  følte, 
at  hvis  der  var  nogen,  der  trængte 
til  Visdom,  saa  var  det  ham.  Be- 
sjælet af  denne  Tro  bad  han  og 
gennem  den  modtog  han.  Det 
store  Resultat  af  denne  Bøn  var 
det  sande  Evangeliums  Gengiv- 
else til  Jorden. 

Han  var  i  Besiddelse  af  en 
saadan  Personlighed,  som  ud- 
springer gennem  en  fin  Fødsel. 
Den  krævede  og  fik  den  stadige 
og  kærlige  Omsorg  af  en  hen- 
given Moder  og  Fader  og  en 
alvis  og  alkærlig  himmelsk  Fader. 
I  Manddommen  vandrede  han 
som  en  inspireret,  som  en,  der 
var  i  Besiddelse  af  Betingelserne 
for  Storhed. 

Joseph  Smith  bragte  et  glem- 
somt Folk  den  magnetiske,  ære- 
frygtindgydende Sandhed  tilbage,  at  Jesus  er  Kristus  og 
gav   dem   et  nyt   Vidnesbyrd  om   hans    Guddommelighed 


{Profetens  Uorfædre: 
»Jeg  fornemmer  i  min 
Sjæl,  at  en  af  mine  <Sfter= 
kommere  vil  komme  frem 
med  en  "Bevægelse,  der  vil 
revolutionere  den  kristne 
'Verden«. 

^Dette  (Udsagn  blev  ved 
en  vis  dejlighed  givet  af 
{Hsael  Smith,  ^Profeten 
Joseph  Smiths  Bedste* 
fader.  3Han  fremkom  med 
det  i  {Hartier,  førend  Barne= 
profeten  blev  besøgt  af  {fa= 
deren  og  Sønnen  og  fortalte 
om  det  °Værk,  han  skulde 
udføre  ved  igen  at  bringe 
det  sande  evangelium  til 
Jorden.  Bedstefaderen  le= 
vede  længe  nok  til  at  opleve 
den  Qag,  da  en  af  hans  Sf= 
terkommere  forkyndte  om 
et  saadant  'Værk,  der  i  Sand= 
hed  revolutionerede  den  re= 
li  gi  øse  Verden.  {Kan  døde 
i  1830,  nogle  faa  SMaane- 
der  efter  {Mormons  Bogs 
(Udgivelse. 

{Det  er  interessant  at  læg= 
ge  {Mærke  til,  at  {Profetens 
{forfædre  stammede  fra 
Storbritannien.  9ians  cbip= 
'fc/p  Oldefader  i  fædrene 
Xinie,  {Robert  Smith,  rejste 
til  Amerika  1638.  {Han  bo= 
ede  i  Boston,  J?incolnshire 
og  JFondon.  {Paa  mødrene 
Side  stammede  Joseph 
Smith  fra  John  SMack, 
som  blev  født  i  <£averness, 
Skotland  1653  og  16  Har 
senere  rejste  til  {/Jmerika. 

gennem  Mormons  Bog.  Han  forkyndte  disse  Sandheder 
fyldt  med  Overbevisningens  Begejstring.  Men  endnu  befængt 
af  de  forbigangne  Tiders  Uvidenhed  var  mange  ikke  i  Stand 
til  at  forstaa,  og  derfor  var  der  kun  faa,  der  fulgte  ham. 

Joseph  blev  født  den  23.  December  1805  som  Søn  af 
Joseph  Smith,  Sen.  og  Lucy  Mack  Smith.  Der  var  intet 
ekstraordinært  ved  ham.  Store  Mænd  lader  sjældent  deres 
Geni  til  Skue  som  Børn.  Han  blev  født  i  et  ungt,  kæmpende 
Land,  der  var  mættet  af  Frihedens  og  Lighedens  Aand 
samt  af  den  Begejstring,  der  følger  Erobringen  af  nye 
Grænser.  Som  ung  indsugede  han  Sandhed  af  Jorden  og 
Naturen  omkring  sig.  Hanfiksaa- 
ledes  lagt  Grundvolden  til  en  Ka- 
rakter, som  bar  til  Manddom,  og 
gjorde  ham  til  denne  Tidernes 
Fyldes  mægtige  Profet. 

Unge  Joseph  vidste,  hvad  det 
vil  sige  at  arbejde  i  sit  Ansigts 
Sved,  men  forsømte  heller  ikke 
at  lege.  Ofte  fandt  man  ham  i 
Færd  med  at  udføre  legemligt 
Arbejde,  fælde  Træer,  saa  og 
pløje,  og  dog  blev  Spørgsmaal, 
der  stilledes  ham,  besvaret  med 
en  klog  Persons  Intelligens  og 
Overbevisning.  SomvoksenMand 
var  han  i  Besiddelse  af  en  Fuld- 
kommenhed, som  tilkendegiver  for  os,  at  han  i  Sandhed 
stod  i  Kontakt  med  det  guddommelige. 

Joseph  Smith  studerede  Bibelen  og  Profeterne.  Han  følte, 
at  han  kendte  dem,  og  i  Sandhed  kendte  han  Guds  auten- 
tiske Ord  i  Modsætning  til  mange  af  den  Tids  Røster.  Han 
gjorde  Oprør  mod  de  dengang  eksisterende  hykleriske  re- 
ligiøse Læresætninger  og  de  Tusinder  af  stive  og  ubetyde- 
lige Fortolkninger  af  Skrifterne.  Denne  Ynglings  Oprør  re- 
sulterede i  de  største  himmelske  Aabenbarelser,  som  Men- 
nesket nogensinde  har  kendt.  Sandhedens  Husholdning 
forudset  af  Apostelen  Paulus  blev  aabnet  af  Joseph  Smith. 

Hans   Gave   til  Verden   blev  fulgt   af  Lidelse;  men  intet 


JOSEPH  SMITH. 
Enestaaende  blandt  alle  Hi- 
storiens Skikkelser. 

Menneske  har  nogensinde  lært  uendelig  Kærlighed  undtagen 
gennem  uendelig  Lidelse.  Han  lærte,  at  den  ydre  Handling 
var  mindre  betydningsfuld  end  den  indre  Holdning.  Han 
vidste,  at  en  indre  Fortvivlelse  foraarsaget  af  en  Uvished 
om  Guds  Eksistens  var  langt  frygteligere  end  nogen,  der 
endog  kunde  skyldes  en  umoralsk  Handling.  Skønt  en  vred 
Pøbelhob  raabte  som  med  en  Røst  „Bedrager",  vidste  han, 
at  Gud  havde  aabenbaret  Sandheden  til  ham,  og  han  til- 
gav dem. 

Langsomt  men  klogt  fremsatte  han  sine  Ideer.  Lang- 
somt begyndte  Mennesker  at  tro,  og  ligesom  han  blev  de 
ogsaa  grebet  af  den  guddommelige  Gnist,  der  vil  skinne 
for  alle,  der  vil  søge  efter  den.  Saa  kom  Josephs  Talenter 
for  Dagen,  de,  der  markerede  ham  som  Leder,  som  Orga- 
nisator. Han  satte  atter  det  System  i  Gang,  der  engang 
havde  løftet  Menneskeheden.  Dette  System  var  blevet  tabt 
ved  Frafaldet;  men  Gud  gengav  det  gennem  ham.  Som 
et  stærkt  Vindpust  følte  han  Ansvaret  lagt  paa  sig.  Nu  var 
det  hans  tidligere  Forberedelse  satte  ham  i  Stand  til  at 
staa  som  en  trofast  Leder,  som  en  Menneskenes  Inspirerer. 
Han  blev  kaldet  til  at  undervise  sit  Folk,  og  indtil  i  Dag 
føles  den  Vejledning,  som  han  gav. 

Den  store  Leder  Brigham  Young  følte  Joseph  Smiths 
Indflydelse.  Han  blev  af  ham  skolet  i  sine  Tanker  og 
Handlinger.  Paa  sin  Vandring  tværsover  Sletterne  havde 
han  endog  Planer  i  sine  Lommer  udfærdiget  af  Profetens 
egen  Haand  for  Anlæggelsen  af  en  By  i  Bjergenes  Toppe. 

For  mig  repræsenterer  Profeten  Joseph  Smith  alt  det 
gode  og  fine  i  Mennesket.  Han  staar  som  en  enestaa- 
ende  Karakter  blandt  alle  Historiens  Skikkelser.  Hans  Op- 
gave er  tydelig  forskellig  fra  deres  og  hans  Modtagelse 
af  denne  Opgave  faar  os  til  at  ønske  virkeligt  at  kunne 
forstaa  og  kende  ham.  Joseph  Smith  staar  i  Dag  og  for 
stedse  som  en  Mand  med  guddommelig  Indsigt,  en 
dybsindig  Karakter,  en  mægtig  (juds  Profet. 

Fredens  Fyrstes  Fødselsdag. 


„Og  der  var  Hyrder  ude  paa  Marken,  der  vogtede  deres  Flokke.  Og 
se,  Herrens  Engel  viste  sig  for  dem  og  sagde:  Se,  jeg  forkynder  eder 
en  stor  Glæde.  Eder  er  i  Dag  en  Frelser  født,  som  er  den  Herre  Kristus 
i  Davids  By.  Og  pludselig  var  der  med  Englen  en  himmelsk  Hærskare, 
der  lovede  Gud  og  sagde:  Ære  være  Gud  i  det  høje,  Fred  paa  Jorden 
og  i  Menneskene  Velbehag".  —  Lukas  22:  8-14. 

Julen!  Ved  denne  Højtid  fejres  Bethlehemsbarnets  Fødsel, 
den  vigtigste  Begivenhed  i  hele  Menneskehedens  Historie. 

Hele  Verden,  hvert  menne- 
skeligt Væsen  har  Grund  til  at 
tænke  over  og  frydes  i  denne 
Højtid  paa  Grund  af  hans 
Komme.  Han  bragte  glade 
Tidender,  stor  Glæde  og  et 
Budskab  om  Fred  mellem  alle 
Mennesker. 

Hvor  mange  af  os  holder 
imidlertid,  efter  alle  disse  Aar, 
Herligheden  og  Betydningen 
af  hans  guddommelige  Bud- 
skab i  Sinde?  Hvor  mange  af 
Præsident  Lyman  0s   lever  i  Overensstemmelse 

og    Harmoni    med    hans    vidunderlige    Lærdomme?    Hvor 
mange  er  villige  til  at  arbejde  for  hans  Idealer? 

Naar  vi  i  disse  Dage,  fyldt  med  alvorlig  international 
Ængstelse,  taler  om  Fred,  tænker  vi  ganske  naturligt  paa 
en  Tilstand,  hvorunder  der  ikke  hersker  Krig  mellem  Natio- 
nerne; men  medens  dette  maaske  er  det  mest  fremragende 
Spørgsmaal  i  Verden  i  Dag,  lad  os  da  for  et  Øjeblik  tænke 
over  den  personlige  Fred,  der  opnaas  gennem  et  retfærdigt 
Liv  og  en  retfærdig  Tankegang;  lad  os  tænke  paa  Fred 
og  god  Forstaaelse  i  Hjemmet;  paa  den  Glæde,  Kærlighed 
og  Hengivenhed,  som  vi  skulde  nære  for  hinanden.  Lad 
os  ogsaa  tænke  paa  den  Fred,  Enighed  og  Uselviskhed, 
der  skulde  herske  i  Kirken,  i  Samfundet  og  Nationen.  Lad 
os  stræbe  efter  Glæde  og  Tillid,  efter  Lykke  og  Hjælpsom- 

hed,  efter  Forstaaelse  iblandt  Menneskene.  Lad  os  i  denne 
Jul  huske  at  bede  om  disse  Ting.  Lad  os  ikke  glemme  at 
knæle  ned  omkring  vor  Arne  og  bede  om  Fred  i  Hjem- 
mene og  Samfundene;  lad  alle  os,  der  har  Tro  paa  den 
Almægtige,  denne  Jul  sende  en  forenet  Appel  til  Naadens 
Trone  om,  at  der  ved  Guds  Magt  kan  komme  til  at  herske 
den  Fred  og  Forstaaelse  mellem  Nationerne,  som  han  kom 
for  at  bringe.  Saadanne  personlige  Anstrengelser  vil  ikke 
være  forgæves.  De  vil  være  vigtige  Faktorer  ved  Afgørel- 
sen af  endelig  Fred  i  Verden. 

Det  er  næsten  to  tusinde 
Aar  siden,  han  kom  og 
forkyndte  Fred  paa  Jorden, 
og  dog  hører  vi  denne  selv- 
samme Time  Kanonernes 
Drøn  i  mange  Nationer.  Fem 
tusinde  Pund  kostede  hvert 
af  de  17  Millioner  Menne- 
skeliv, der  blev  taget  under 
den  sidste  Verdenskrig.  Syt- 
ten Millioner!  Berømmelsen, 
Stoltheden,  Glæden,  Blomsten 
af  Verdens  Manddom! 

Den  retfærdiges  Bøn  for- 
maar  meget.  Maa  nok  Mænd 
i  denne  Jul  slutte  sig  sam- 
men med  Mændenes  Mødre 
i  hvert  eneste  Land  i  Bøn  for,  at  den  Tid  snart  maa  kom- 
me, da  Nation  ikke  vil  føre  Krig  mod  Nation.  Maa  deres 
forenede  Bønner,  der  har  Tro  paa  Fredens  Fyrste,  Kongernes 
Konge  og  Herrernes  Herre  stige  op  til  Naadens  Trone, 
saa  den  kristne  Aand  kan  blive  bragt  tilbage  til  Verden  og 
vise  Nationernes  Statsmænd  og  Lovgivere,  at  Krig  og  Blods- 
udgydelse er  en  Dyrenes  Sag  og  ikke  Verdens  civiliserede 
Menneskers,  for  hvem  Himlens  Hærskarers  Røst  er  blevet 
hørt  raabe:  „Ære  være  Gud  i  det  høje  [og  Fred  paa 
Jorden". 

Og  endelig,  maa  der  denne  Jul,  som  et  Resultat  af  de  for- 
enede oprigtige  Bønner  til  Gud  opstaa  Fred  og  god  For- 


Søster  Lyman. 

staaelse  mellem  Menneskene  i  hvert  Land  og  Klima;  maa 
der  i  alle  Menneskers  Hjerter,  i  alle  Lande  og  overalt 
komme  den  „Guds  Fred,  der  overgaar  al  Forstand",  er 
vor  ydmyge  Bøn. 

Richard  R.  Lyman.     flmy  Brown  Lyman. 


Franz  Johanns  hellige  Nat. 


Franz  Johann  sad  alene  i  sin  Hytte.  Det  var  Julenat. 
Han  mindedes  med  Bitterhed  en  Julenat  for  fyrretyve  Aar 
siden,  da  hans  Mary  blev  taget  bort  fra  ham.  Et  lille  Spæd- 
barn blev  bortrevet  samtidigt  med  hende  og  et  halvt  Aar 
efter  fulgte  deres  lille  Datter. 

Dette  var  saa  længe  siden,  at  det  for  Franz  syntes,  som 
om  han  altid  havde  været  alene. 

Nu  var  han  en  gammel  Mand,  træt  og  nedbrudt.  Kun 
Kulde  var  der  nu  tilbage  i  hans  Hjerte,  efter  at  Livet  havde 
hærdet  ham  med  dets  Prøvelser. 

Livet  kunde  ikke  gøre  mere,  tænkte  Franz.  Og  Livet 
gjorde  ham  ikke  mere;  men  lod  ham  ligegyldig  i  Fred. 
Fyrretyve  strenge  og  tomme  Aar  var  forløbet;  men  disse 
Aar  havde  ikke  lært  Franz  Johann  Taalmodighed.  De  hav- 
de nedbrudt  hans  engang  store  Mod,  dræbt  hans  Sjælefred 
og  sønderrevet  Hjertet,  der  engang  saa  let  vandt  Venner. 
Hans  eneste  Frygt  for  Døden  var  at  møde  Mary,  som  vilde 
vide,  at  han  ikke  havde  bevaret  deres  Ungdoms  Tro,  at 
han  var  blevet  svag,  da  han  havde  ment  at  være  stærk, 
at  han  havde  hadet,  da  han  havde  længtes  efter  at  elske. 

Franz  mørke  Tanker  nagede  ham  stærkt  i  Aften.  Han  lod 
sig  falde  ned  i  sin  falmede  Lænestol.  Sit  Hoved  skjulte 
han  i  sine  ru  Hænder,  der  havde  arbejdet  saa  frugtesløst 
i  alle  disse  Aar.  Ynkeligt  mumlede  han  atter  og  atter: 

„O,  Mary,  Mary!  Lær  mig  Ydmyghed  —  saa  at  jeg  — 
kan  være  hos  dig  der". 

Da  erindrede  Franz  de  Ord,  han  havde  hørt  sin  Hustru 
sige  saa  ofte  for  Aar  siden  —  „Vi  maa  være  taknemlige 
for  alle  smaa  Ting,  Franz.  For  Kærlighed,  for  ærligt  Ven- 

skab,  for  denne  lille  Hytte,  ja,  endog  for  de  Sorger,  Livet 
bringer  os.  De  hjælper  os  til  at  vokse". 

I  Aften  syntes  hun  ham  saa  nær.  Hver  eneste  af  hans 
Bevægelser  syntes  ledet  af  en  usynlig  Haand.  Var  det  hans 
Haand  eller  Marys,  der  udstraktes  for  at  aabne  Vinduet, 
saa  at  han  bedre  kunde  se  Stjernernes  Klarhed  og  den 
faldne  Snees  fine  Hvidhed? 

Paa  den  anden  Side  af  Vejen  laa  Kirken,  der  var  oplyst  i 
Anledning  af  Julen.  Alle  dens  Vinduer  kappedes  næsten 
med  Stjernerne  i  Klarhed.  Det  var  omtrent  fyrretyve  Aar 
siden,  at  Franz  havde  besøgt  dette  hellige  Hus. 

Da  han  skubbede  Skodderne  til  Side,  strømmede  der  et 
Væld  af  skøn  Musik  ud  fra  den  lille  Kirke.  Franz  gen- 
kendte den  gamle  Julesalme: 

Stille  Nat,  hellige  Nat, 
Tavs  er  nu  Livets  Larm; 
Kun  de  fromme,  de  hellige  to 
Vaager  kærligt  for  Barnets  Ro. 
Sov  i  Marias  Arm. 

For  længe  siden  havde  han  hørt  Salmen  og  følt  dens 
Hellighed  og  Skønhed.  Alter  og  atter  steg  og  sank  To- 
nerne i  den  smukke  inspirerende  Salme.  Franz  stod  fast- 
naglet. 

Pludselig  var  han  endnu  engang  sig  selv!  Franz  fra  de 
tidligere  Aar,  fyldt  af  Sandhedens  Skønhed,  fyldt  med  Kær- 
lighed mod  alle. 

Taarerne  løb  nedad  hans  Kinder.  Stille  citerede  han  ud 
i  Frostnatten:  „Undtagen  I  bliver  som  smaa  Børn,  kan  I 
ingenlunde  komme  ind  i  Himmeriges  Rige".  Med  dyb  Yd- 
myghed faldt  Franz  ned  paa  sine  Knæ  foran  de  aabne 
Skodder  for  at  udøse  sit  Hjertes  Taknemlighed  i  Bøn. 

Højere  lød  Julesalmens  Toner: 

Stille  Nat,  hellige  Nat 

Hyrders  Flok  lyttede  glad, 

Da  det  lød  i  Engles  Kor; 

Eder  en  Frelser  er  født  paa  Jord, 

Hist  i  Davids  Stad. 

Stille  Nat,  hellige  Nat, 

Jesu  Krist,  Kærlighed, 

Blidt  omsvæver  din  Barnemund; 

Ja,  med  dig  slog  Frelsens  Stund; 

Kom  til  Jorden  Fred. 

Julemorgenens  første  Dagslys  berørte  blidt  Franz  Johanns 
graa  Haar,  da  han  stille  knælede  ned  ved  de  aabne  Vin- 
duer. 

Naboerne  fandt  ham.  En  sagde,  at  han  var  frosset  ihjel 
i  den  kolde  Julenat.  En  anden,  at  han  var  blevet  hjem- 
søgt, da  han  havde  villet  lukke  sine  Vinduer  for  Julesal- 
merne. Men  en  tredie  saa  ind  i  hans  rolige,  fredfyldte 
Ansigt  og  sagde:  „Franz  Johan  døde  i  Fred". 

—  Fae  Decker  Dix. 


Juleheftet  „Cumorah" 

udkommer  i  Aar  som  et  28sidet  „Stræbende  Ungdom" 
med  et  Indhold  og  Udstyr,  der  gør  det  selvskrevet  som  et 
Julehefte,    der  bør  findes  i  ethvert  dansk  Mormon-Hjem. 

Omslaget  tegnes  af  Brd.  Richard  Gregersen,  og  af  Ind- 
holdet kan  nævnes  en  Fortælling  af  Danmarks  mest  læste 
Forfatter  Morten  Korch,  en  Historie  af  Brd.  /.  C.  M.  Carl- 
sen, Silkeborg  og  et  Afsnit  med  Lege  og  Underholdning. 

Desuden  bringer  „Cumorah"  en  særlig  Overraskelse  an- 
gaaende  en  ny  sundhedsgivende  Drik,  fremstillet  af  det 
fra  Utah  anbefalede  Miliefolium. 

„Cumorah"  koster  kun  75  øre  og  kan  bestilles  hos 
„Stræbende  Ungdom"s  Lokalredaktører.  Abonnenter  paa 
Bladet  faar  Juleheftet  uden  ekstra  Betaling. 

JWS. 


Carl  Marias  Løvendahl  in  Memoriam. 


Kirken  i  Danmark  har  lidt  et  smerteligt  Tab,  idet 
Præsidenten  over  Esbjerg  Distrikt,  Ældste  Carl  Marius 
Løvendahl  den  2.  December  1941  afgik  ved  Døden 
efter  et  Ulykkestilfælde. 

Meddelsen  om  dette  Dødsfald  kom  som  et  frygteligt 
Chok  for  alle  de  Hellige,  som  havde  lært  at  elske  og 
respektere  denne  Mand,  der  i  Sandhed  og  Gerning 
var  en  Herrens  Tjener.  Vi  fatter  endnu  ikke,  hvorfor 
han  skulde  rives  bort  fra  os  i  sin  Manddoms  fulde 
Kraft.  Han  vil  blive  savnet  meget  stærkt  baade  i  Es- 
bjerg og  hele  Den  danske  Mission.  Vi  ved,  Broder 
Løvendahl  vil  fortsætte  sit  Arbejde  paa  den  anden 
Side,  hvortil  Herren  har  kaldt  ham. 

Vi  vil  savne  hans  milde  Ansigt,  fine  Smil  og  hele 
retlinede  Karakter. 

Medfølsen  samler  sig  om  hans  unge  Hustru  og 
øvrige  Familie.  Kære  Søster  Løvendahl,  vær  ved  godt 
Mod!  Herren  elskede  Deres  Mand.  Alle  de  Hellige  i 
dette  Land  elsker  Dem,  og  vi  vil  værne  om  Dem, 
hjælpe  og  støtte  Dem.  Gud  velsigne  Dem  i  Deres 
tunge  Sorg. 

Vi  udtaler  et:  Ære  være  Broder  Løvendahls  Minde! 

Orson  B.   West. 

Distriktspræsident  G.  M.  Løvendahls  Bisættelse. 

Søndag  den  7.  December  havde  Esbjerg  den  store  Sorg 
at  maatte  begrave  sin  Grensforstander,  Ældste  Carl  Marius 
Løvendahl. 

Begravelseshøjtideligheden  indledtes  Kl.  14  med  Bisættelse 
fra  Kirken,  hvor  Brd.  Løvendahls  Hjem  ogsaa  var.  Et  Væld 
af  Kranse  dækkede  Kisten  og  Gulvet  i  vort  Kapel.  Efter 
Salmen  »O,  Brødre  lad  os  henrykt  smile*  og  Bøn  ved  Brd. 
Jørgen  Hansen,  Odense,  fik  hver  af  de  tilrejsende  Brødre 
Anledning  til  at  sige  et  Par  Ord.  Saaledes  var  København 
repræsenteret  ved  Ældsterne  Jens  P.  Hansen  og  Enoch 
Andersen,  Odense  ved  Ældsterne  Aksel  Mathiesen  og  Jørgen 
Hansen,  Aarhus  ved  Ældste  Thorvald  Jensen  og  Herning  ved 
Ældste  L.  Hansen.  Mellem  Talerne  sang  et  Mandskor:  »Jeg 
er  træt  og  gaar  til  Ro«,  forunderligt  smukt  og  gribende. 
Medens  Brd.  Løvendahls  Kiste  blev  baaret  ud  af  de  tilrejsende 
Brødre,  sang  Esbjergs  Kor:   »Gud  vær  med  dig,  til  vi  ses  igen«. 

Udenfor  Kirkebygningen  havde  en  stor  Menneskeskare  stil- 
let sig  op  De  ventede  Brd.  Løvendahls  Kiste.  Paa  Kirkens 
Grund  havde  Bikubepigerne  strøet  Gran,  og  saaledes  blev 
Brd.  Løvendahls  jordiske  Rester  ført  fra  den  Kirke,  hvor  han 
havde  virket  i  mange  Aar  som  en  tro  Herrens  Tjener.  Ved 
Indgangen  til  Esbjerg  nye  Kirkegaard  overtoges  Kisten  af  6 
Arbejdskammerater,   der  bar  den   op  til   Kapellet   der. 

Kl.  15  begyndte  selve  Begravelsen.  Første  Sang  var  :»Naar 
Verden  er  kold«,  hvorefter  Ældste  Thorvald  Christiansen, 
Esbjerg,  holdt  en  kort,  men  smuk  og  manende  Tale,  hvori 
han  berørte  den  afdødes  Nidkærhed  i  sit  Arbejde  som  en 
tro  Herrens  Tjener,  en  Mand  der  havde  taget  sit  Kors  op 
for  at  følge  sin  Frelser.  —  Derefter  fulgte  en  smuk  Duet 
ved  Sti.  Selma  Olsen  og  Sylva  Pedersen:  »Morgenlys  straa- 
ler  fra  Himmelens  Rand«.  Tiden  blev  derefter  overgivet  til 
Missionspræsident  Orson  B.  West,  hvis  Tale  i  høj  Grad  var 
præget  af  Brd.  Wests  Kærlighed  til  vor  afdøde  Broder.  Ældste 
Wests  Tale  var  meget  smuk,  og  der  var  næppe  et  Øje,  der 
var  tørt,  da  den  sluttede.  Brd.  West  gav  Brd.  Løvendahl 
den  Forjættelse,  at  han  vil  opnaa  en  Ophøjelse  i  Guds  Rige 
og    lovede    ved    den    afdødes    Baare,    at  der  vilde  blive  taget 

kærligt  Vare  paa  hans  Enke.  Præsident  Wests  Ord  gjorde 
et  dybt  Indtryk,  og  alle  følte,  at  hvert  Ord,  der  lød,  kom 
fra  en  Guds  inspireret  Mand. 

Efter  Missionspræsidentens  Tale  lød  de  skønne  Ord  og 
Toner  af:  »Han  lever,  vor  Forløser  stor«,  gribende  og  smukt 
sunget  af  Ældste  Thorvald  Jensen,  Aarhus. 

Mens  Koret  sang:  »Om  Hytten  paa  vor  Rejse  brydes  ned« 
løftede  Brødrene  i  Esbjerg  Gren  Kisten  op  for  at  bære  Brd. 
Løvendahl  til  hans  sidste  Hvilested. 

Medens  Kisten  sænkedes  i  Graven  sang  man:  > Jesus  min 
Frelser  kær«,  og  Fanerne  sænkedes  over  Graven,  hvorefter 
Ældste  Ejnar  Nielsen,  Karlsgaarde,  velsignede  Graven.  Der 
blev  paa  Familiens  Vegne  takket  af  afdødes  Broder,  og  en 
Arbejdskammerat  stod  frem  og  takkede  Brd.  Løvendahl  for 
de  gode,  lyse  Minder,  han  havde  givet  sine  Kammerater. 
Derefter  skiltes  Følget. 

Om  Aftenen  Kl.  19,30  afholdtes  i  Kirken  en  Mindeguds- 
tjeneste, hvor  de  tilrejsende  Brødre  atter  fik  Lejlighed  til  at 
sige  nogle  Ord,  og  saaledes  blev  mange  gode,  sande  og  kær- 
lige Ord  givet  til  den  store  Forsamling. 


Saaledes  hædrede  Esbjerg  Gren  og  hele  Den  danske  Mis- 
sion den  Mand,  hvis  Gerning  først  og  sidst  var  præget  af 
Kærlighed  til  Evangeliet;  hvis  brændende  Vidnesbyrd  Gang 
paa  Gang  lød  til  Søskende  og  Venner:  »Jeg  ved,  Gud  lever«. 
—  Vi  ved,  Broder  Løvendahl  lever  endnu,  omend  han  er 
død;  men  Savnet  er  haardt,  ikke  alene  for  hans  Hustru  og 
Familie,  men  for  hele  Esbjerg  Gren  hvor  Broder  Løvendaht 
virkede  med  sit  Smil,  sin  Alvor  og  retlinede  Karakter.  Mange 
vil  i  lang  Tid  mindes  denne  Broder.  Midt  i  sit  Arbejde,  i 
sin  Ungdoms  Kraft,  fyldt  af  Herrens  Aand,  blev  han  kaldt 
bort  fra  os;  om  ham  kan  Ordene  bruges:  »Elsket  og  savnet«- 
Og  alle  Søskende  samles  i  et  ærbødigt  og  inderligt  ment: 
»Ære  være  hans   Minde«. 

Joseph  Smiths  Vidnesbyrd. 


Vi  nærmer  os  igen  med  raske  Fjed  Julen,  Aarets  højti- 
deligste Festlighed;  vi  begynder  allerede  nu  at  mærke  Stem- 
ningen i  vort  daglige  Liv.  Vi  kan  heldigvis  atter  forberede 
Julens  Højtidsfest  under  gode  Omstændigheder  i  vort  skøn- 
ne lille  Danmark.  Dog  er  der  naturligvis  mange  Ting,  der 
erindrer  os  om  Krigen,  der  raser  ude  omkring  i  Verden 
ikke  saa  lngt  borte  fra  os,  og  undertiden  føler  vi  os  me- 
get nedtrykt  og  tænker:  »Hvad  skal  det  altsammen  ende 
med?  Vil  der  være  nogen  Ende  paa  alt  det  frygtelige,  der 
foregaar?  Men  her  kommer  Julen  med  Lyset,  som  er  det 
straalende  Budskab.  »Thi  eder  er  i  Dag  en  Frelser  født, 
som  er  den  Herre  Kristus  i  Davids  By.« 

Den  aktive  kristne  glæder  og  fryder  sig  da  ogsaa  i  dette 
herlige  Budskab,  og  Julen  vil  for  saadanne  faa  den  rette 
Betydning,  vil  pege  hen  paa  det  evige  Liv:  »Thi  saa  elskede 
Gud  Verden,  at  han  gav  sin  Søn,  den  enbaarne,  for  at  hver 
den,  som  tror  paa  ham,  ikke  skal  fortabes  men  have  et 
evigt  Liv.«  —  Johs.  Evang.  3:   l(i. 

Vidnesbyrd  er  givet  af  de  gamle  Profeter  at  han,  Mes- 
sias, skulde  komme  i  Tidernes  Midte  for  at  forløse  Men- 
neskene fra  Følgerne  af  Adams  Overtrædelse,  og  mange 
Vidnesbyrd  er  blevet  baaret  om,  at  Jesus  Kristus  fuldbragte 
denne  Mission  og  bragte  Liv,  hvor  før  var  Død.«  Mange  er 
gaaet  bort  fra  denne  Jord  med  fuld  Fortrøstning  til  disse 
Vidnesbyrds  Ægthed  og  Sandhed. 

Vi  som  Medlemmer  af  Jesu  Kristi  Kirke  af  Sidste  Da- 
ges Hellige  glæder  og  fryder  os  ogsaa  over  disse  herlige 
Vidnesbyrd,  der  er  givet  af  Gud  igennem  hans  Tjenere  hol- 
dende Præstedømmet,  der  indehaver  Magt  og  Myndighed 
til  at  prædike  Evangeliet  og  forrette  dets  Ordinancer.  Vi 
gaar  da  heller  ikke  ind  til  Julens  Højtid  uden  at  mindes 
vor  elskede  Profet  Joseph  Smith,  som  blev  kaldet  af  Gud 
og  givet  Magt  og  Myndighed  til  at  aabne  denne  Tidernes 
Fyldes  Husholdning. 

Denne  Joseph  Smith  blev  født  den  23.  December  1805  i 
Sharon,  Windsor  County,  Staten  Vermont,  og  vi  kan  i  Aar 

den  23.  December  lejre  136  Aarsdagen  for  lians  Fødsel. 
Denne  Mand  hævdede  overfor  Verden,  at  han  ved  Aaben- 
baring  havde  set  Gud  Fader,  Himlen  og  Jordens  Skaber 
og  hans  enbaarne  Søn,  Jesus  Kristus,  Verdens  Frelser  og 
Forløser,  og  gennem  dette  Vidnesbyrd  suppleredes  de  gam- 
les Vidnesbyrd  om  Frelserens  Mission  i  Tidernes  Midte. 
For  blot  125  Aar  siden  saa  Joseph  Smith  den  opstandne 
Frelser  i  Kirtland  Tempel;  han  saa  Naglegabene  i  hans 
Hænder  og  Hullet  i  hans  Side,  og  han  bærer  Vidnesbyrd  for 
Verden  om,  at  han  lever  og  er  den  samme  i  Dag  som  i 
Gaar  og  til  evig  Tid.  Dette  Vidnesbyrd  beseglede  Profeten 
med  sit  Blod.  Vi  agter,  ærer  og  elsker  ham  for  det,  som 
han  var  for  os.  Lad  os  derfor  altid  ære  ham,  og  dette  gør 
vi  bedst  ved  at  holde  Guds  Bud  og  Befalinger  og  i  Ord  og 
Gerning  bære  vort  Vidnesbyrd  til  de,  vi  kommer  i  Berøring 
med. 

Brødre  og  Søstre  i  den  evige  Pagt.  Tiden  er  kommet, 
der  kræver,  at  vi  skal  gøre  mere  for  Evangeliets  Udbre- 
delse, end  vi  hidtil  har  gjort.  Evangeliet  kalder  paa  os. 
Lad  os  lyde  Kaldet  og  samle  os  om  vor  Missionspræsident 
og  sammen  med  ham  bære  Zions  Banner  -  Evangeliets 
glade  Budskab  —  udtil  den  sorgbetyngede  Verden,  og  da 
vil  vi  føle  den  Glæde  og  Lykke,  der  er  lovet  de  trofaste. 

Jeg  vil  gerne  benytte  Lejligheden  til  at  ønske  Søskende 
i  Danmark,  som  jeg  har  lært  at  kende  som  Missionær,  en 
rigtig  glædelig  og  velsignet  Julefest  og  et  godt  og  lykke- 
bringende Nytaar. 


Eders  Ven  og  Broder 


Carlos  E.  Andersen. 

AARET,   DER  SVANDT. 


Aalborg  Gren: 

Naar  man  tager  ét  Tilbageblik  over  det  Aar,  der  er  gaaet, 
er  det  jo  ikke  store  Sensationer,  man  støder  paa;  men  der 
er  dog  alligevel  flere  Ting,  der  har  sat  deres  Spor  i  vort 
Arbejde  her  i  Aalborg.  Ungdomsforeningen  har  blandt  an- 
det haft  flere  gode  Indfold  og  originale  Ideer,  der  var 
præget  af  en  egen  Friskhed.  De  øvrige  Organisationer  har 
jo  ikke  saa  stort  et  Virkefelt  for  nye  Ideer  som  Ungdoms- 
foreningen; men  hver  paa  sit  Felt  har  de  udført  et  stort 
Arbejde  i  denne  vanskelige  Tid  og  medvirket  til,  at  vi  i 
Dag  nærer  en  Kærlighed  og  Forstaaelse,  der  gør  det  lettere 


Aalborg  Uosiotstaarn 


for  os  alle.  Mødeantallet  har  for  saa  vidt  været  ganske  nor- 
malt, naar  man  tager  Mørklægning  og  de  andre  af  Tidens 
Foreteelser  i  Betragtning.  En  Ting,  man  ogsaa  har  lagt 
Mærke  til,  er  denne,  at  de  forskellige  Talere  synes  præget 
af  Tiden;   deres  Taler  er  blevet   skarpere  og  præget  af  en 

egen  velgørende  Frigjorthed.  Vi  har  her  den  Skik,  at  (irens- 
forstanderskabet  een  (rang  om  Maaneden  i  el  Præstedøms- 

møde  giver  en  Oversigt  over  Grenens  Arbejde,  Regnskabet 
o.s.v.,  hvilket  har  medført  en  større  gensidig  Støtte.  Støtte 
trænger  man  til,  og  det  kan  vi  sige,  al  vi  i  det  forløbne 
Aar  har  modtaget   her  i   Aalborg.  Henry  Løjborg. 

Aarhus : 

Aaret,  som  er  gaaet,  har  betydet  meget  for  de  Hellige, 
idet  de  har  faaet  opfyldt  et  længe  næret  Ønske,  nemlig 
Kirkens  Frilæggelse  med  et  pænt  Anlæg  foran  samt  en 
meget  haardt  tiltrængt  Reparation  af  Kirkebygningen. 


Aarhus  Universitet 

Formedelst  Missionspræsidentens  Ønske  og  Velvilje  til  at 
holde  Kirkens  Bygninger  i  forsvarlig  Stand  og  Søskendes 
Hjælp  har  det  været  muligt  for  os  at  løse  den  Opgave. 
Endnu  et  Par  Opgaver  venter  deres  praktiske  Løsning; 
men  jeg  er  sikker  paa  trods  Krigstid,  at  1942  vil  bringe  en 
Løsning  af  dem. 

Lad  os  ikke  overvælde  af,  hvad  vore  Pionerer  udførte 
for  os.  De  havde  deres  Opgaver.  De  var  store;  deres  Van- 
skeligheder var  svære.  Vi  har  vore  Opgaver;  de  er  ikke 
mindre.  Vore  Vanskeligheder  er  af  en  anden  Beskaffenhed, 
men  ikke  lettere. 

Vi  har  i  Aar  haft  den  Glæde  at  velsigne  en  Del  Børn, 
meddele  Præstedømmet  til  nogle  og  forfremme  andre,  alt- 
sammen haaber  vi  maa  være  til  Gavn  for  hver  enkelt  og 
forventer,  at  de  vil  sa'tte  en  Del  af  deres  Arbejdskraft  til 
Kirkens  Disposition,  naar  Kaldet  lyder  til  dem.  Vi  har  haft 
den  Sorg  at  miste  en  Del  af  vore  ældre  Søskende;  men  det 
er  en  Trøst  i  Sorgen,  at  en  stor  Del  af  deres  Liv  har  været 
levet  i  Herrens  Tjeneste.  Æret  være  deres  Minde! 

Vi  ser  Fremtiden  i  Møde  med  Optimisme,  idet  vi  har 
Jesu  Kristi  Evangelium,  som  skal  prædikes  til  alle  Folke- 
slag. Søskende  —  kun  I  kan  udføre  dette  ansvarsfulde  Ar- 
bejde, bered  jer  til  det.  Herren  vil  da  bruge  jer  som  et 
Redskab  i  sine  Hænder  til  at  udføre  sine  Hensigter,  den 
største  Velsignelse  et  Menneske  kan  modtage. 

Grensf  or  stander  skabet  ønsker  gennem  Stjernen  hver  en- 
kelt af  vore  Søskende  og  Venner  en  glædelig  Jul  og  et  godt 
Nytaar.  Tak  for  hver  en  Opgave,  I  har  udført. 

Glædelig  Jul  og  et  godt  Nytaar  til  »Stjernen«s  Læsere 
herhjemme  og  i  Amerika.  Thorvald  Jensen. 


Brønderslev. 

Brønderslev  Gren  er  en  lille  Gren.  Jeg  maa  indrømme,  at 
da  jeg  derfor  blev  kaldet  som  Grenforstander  der,  var  jeg 
lidt  bedrøvet  over  dette  Kald;  men  som  Præsident  Garff 
sagde  førend  sin  Hjemrejse:  »Nu  er  Tiden  inde,  da  hvert 
Medlem  maa  kende  sin  Pligt  og  hjælpe  Kirken  med  alle  de 
Midler  og  Evner,  som  Gud  har  givet  ham.«  I  Dag  er  jeg 
glad  over,  at  jeg  modtog  dette  Kald.  Allerede  ved  det  første 
Møde  oppe  i  Brønderslev  forstod  jeg,  at  jeg  ikke  var  ene; 
Søskende  i  Brønderslev  ønskede  at  hjælpe  til  med  at  frem- 
me Herrens  Værk.  Vi  holder  Møde  heroppe  hveranden  Søn- 
dag, skiftevis  hos  Ghr.  Nielsen  og  Anton  Thomsen,  og  nog- 
le gode  Møder  er  det,  vi  i  det  forløbne  Aar  har  afholdt. 

Lad  os  i  det  nye  Aar  være  et  Lys  for  Verden;  det  er  det 
bedste  Vidnesbyrd,  vi  kan  give.  Det  er  mit  inderlige  Haab, 
at  vi  i  1942  maa  kunne  fortsætte  i  den  samme  Kærlig- 
hedens Aand.  Glædelig  Jul  og  et  rigt  og  velsignet  Nytaar. 

Elmer  MQrctt, 

Esbjerg  Gren: 

Aaret  gaar  nu  paa  Hæld,  om  ganske  faa  Dage  er  det  Jul 
og  med  den  det  nye  Aar.  Hvad  vil  del  bringe?  Vi  ved  det 
ikke;  men  vi  ved,  hvad  det  gamle  bragte  os.  De  Ønsker  og 
Forhaabninger,  vi  stillede  sidste  Aar,  er  maaske  ikke  alle 
gaaet   i  Opfyldelse;   men  vi   siger  Tak  for  alt  det  gode,  vi 


Parti  fra  Esbjerg; 

har  nydt.  Guds  Velsignelser  er  blevet  skænket  os  i  rigt 
Maal,  ja,  i  en  større  Grad  end  vi  kunde  forvente,  og  vort 
Ønske  skal  være  stadigt  at  holde  os  nær  til  Herren. 

Søskende  og  Venner  overalt  i  Den  danske  Mission  mod- 
tag vort  Ønske  om  en  rigtig  glædelig  Jul  og  et  godt  og  vel- 
signet Nytaar.  C.  Marius  Løvendahl. 


Herning: 

Herning  Gren  blev  den  2.  Marts  1941  genoprettet  og  til 
Leder  blev  beskikket  Ældste  Jes  P.  Jessen,  Viborg.  Der  har 
siden  den  Tid  været  afholdt  Møder  hos  Søskende  (Hus- 
møder).  Trods  flere  Forsøg  paa  at  faa  et  Lokale  til  Brug 
ved  vore  Møder,  er  dette  ikke  lykkedes.  I  sidste  Halvdel  af 
Juni   Maaned    rejste    Ældste   Jessen    til   Odense.   Forinden 

Anlæget,  Herning 

hans  Bortrejse  blev  der  oprettet  en  Kvindelig  Hjælpefor- 
ening. Efter  Brd.  Jessens  Bortrejse  blev  Brd.  L.  Hansen 
beskikket  til  Grensforstander.  Søskende  har  saa  godt,  som 
det  har  været  muligt,  forsøgt  at  udføre  deres  Pligter  og  ved 
forenede  Kræfter  haaber  vi,   at  Fremtiden  vil  vise  Frem- 


gang for  Herning  Gren. 


Lauritz  Hansen. 


Hjørring: 

Hjørring  Gren  har  i  det  forløbne  Aar  haft  en  Del  Mod- 


Hjørring  i  Juledragt 
gang,  idet  Lokaleforholdene  har  været  yderst  slette.  Vi  er 

dog  nu  igen  flyttet  ind  i  vor  gamle  Mødesal.  Møderne  har 
været  afholdt,  som  Forholdene  har  tilladt  det.  Arbejdet  har 
været  præget  af  en  vis  Bekymring;  men  Gud  har  været  os 
god.  Hans  Aand  har  virket  iblandt  os  her  og  holdt  Grenen 
sammen  bortset  fra  enkelte  Fraflytninger.  En  Søndags- 
skole har  været  oprettet,  men  maatte  standse  igen,  da  vi 
ingen  Lokale  havde.  Nu,  da  Aaret  gaar  paa  Hæld,  skal  der 
herfra  lyde  en  Hilsen  med  Ønsket  om  en  god  og  glædelig 
Jul  til  alle  Søskende  og  Venner  samt  et  af  Gud  velsignet 
Nytaar,  der  maa  bringe  Fred  over  hele  Jorden. 

Verner  H.  Andersen. 

København  Gren: 

Vi  nærmer  os  nu,  ja,  er  lige  ved  den  store  Højtid,  Julen, 
der  holdes  til   Minde  om  vor   Frelser  Jesu   Kristi  Komme 


4  M. 


Frilandsmusæet,^  Lyngby 

i  Kødet  til  denne  Jord  ,og  hvor  Budskabet  lød:  »Fred  paa 
Jorden  og  i  Menneskene  Velbehag.«  Fred  er  det,  som  Men- 
neskene sukker  efter  i  Dag.  Det  er  vanskelige  Tider,  og 
mange  ser  Fremtiden  i  Møde  med  Bekymring;  men  vi  Sid- 
ste Dages  Hellige  ser  frem  med  fuld  Fortrøstning  til,  at 
Herren  er  med  os,  og  at  Tiden  snart  vil  komme,  da  der 
atter  vil  være  Fred  og  Fordragelighed  mellem  Menneskene, 
og  at  Fredsfyrsten  selv  vil  komme  og  tage  Riget  og  Magten 
i  sin  Haand. 

Jeg  kan  ikke  lade  være  med  for  et  Øjeblik  at  se  tilbage 
paa  Aaret,  som  snart  er  ved  at  gaa  paa  Hæld.  Herren  har 

været  med  os,  og  vi  har  haft  mangen  en  god  Tid  sammen  og 
følt  Herrens  Haand  iblandt  os;  ikke  at  forglemme  Ung- 
domsstævnct  her  i  København  i  Sommer,  som  var  en  dejlig 
Oplevelse  for  os;  men  vi  kan  ikke  sige,  at  vi  ikke  har  haft 
Besværligheder  og  Vanskeligheder  her;  men  vi  er  ikke  ble- 
vet trætte  og  har  heller  ikke  tabt  Modet.  Vort  Motto  og 
Tanke  her  i  København  er  det  samme,  som  besjælede 
Nephi,  der  med  sine  Brødre  og  Fader  drog  ud  fra  Jerusa- 
lem og  kom  til  det  forjættede  Land  Amerika.  »Jeg  vil  gaa 
og  gøre  det,  som  Herren  har  befalet;  thi  jeg  ved,  at  han 
giver  ingen  Befaling  til  Menneskenes  Børn,  uden  at  han 
aabner  en  Udvej  for  dets  Udførelse.« 

Herren  har  aabnet  en  Udvej  for  os  paa  mange  Maader 
her  i  København,  saa  vi  har  været  i  Stand  til  at  udføre 
hans  Gerning.  Jeg  er  glad  ved,  at  vi  igen  kan  holde  vore 
Gudstjenester  i  vor  store  smukke  Kirkesal,  som  vi  ikke  har 
været  i  Stand  til  de  to  foregaaende  Vintre. 

I  Haab  om,  at  Herren  vil  velsigne  og  bevare  os  i  Tiderne, 
der  kommer,  sender  jeg  alle  Søskende  i  Københavns  Gren, 
ja,  enhver  Sidste  Dages  Hellig,  min  kærligste  Julehilsen. 

Christian  P.  J.  Madsen. 


Odense  Gren: 

Trods  Aarets  Vanskeligheder  har  Trofasthed  mod  Jesu 
Kristi  Evangeliums  høje  Idealer  og  Loyalitet  mod  Kirkens 
Ledere  kendetegnet  Søskendes  Arbejde  i  Odense.  Der  er 
kun  tre  Organisationer  i  Odense,  nemlig  Kvindelig  Hjælpe- 
forening,  Ungdomsforeningen  og  Søndagsskolen;  men  alle 
arbejder  de  udmærket  og  har  bevirket,  at  Kirken  her  er 
udmærket  stabiliseret.  Vi  føler,  at  vi  sammen  med  De  Sid- 
ste Dages  Hellige  i  Danmark  kan  synge: 

Lad  Mørket  kun  staa  os  med  Harme  imod, 
Guds  Værk  iler  vældigen  fort 
Og  samler  til  Zion  et  Folk,  som  bestod 
Sin  Prøve  da  Mørket  var  stort. 

Aksel  Mathiesen. 

Odense  Banegaard 

Randers  Gren: 

Julen  er  nær.  Aaret  gaar  paa  Hæld.  Vi  ønsker  hinanden 
»Glædelig  Jul«  og  »Godt  Nytaar«.  Har  disse  Ønsker  nogen- 
sinde været  tiltrængt,  da  maa  det  være  nu;  og  kan  vi  saa 


Randers  Havn 


gøre   noget  herfor?   Jeg   tror   Ordsproget:    »Mange   Bække 
smaa  gør  en  stor  Aa  i «   ogsaa  kan  anvendes  her.  Lad  de 

mange  Ønsker  blive  et  stort  Fællesønske;  lad  os  sætte  vor 
Viljestyrke  og  Energi  ind  paa  at  glæde  hverandre  og  være 
gode  mod  hinanden,  og  vi  vil  faa  gode  Resultater  at  se, 
for  det  gode  er  ogsaa  smitsomt. 

Ved  Aarsskiftet  dvæler  vi  ofte  ved  tidligere  Tider,  de 
saakaldte  gode  gamle  Tider;  men  lad  os  ikke  spekulere 
herpaa,  men  glæde  os  over  de  mange  gode  og  trofaste  Sø- 
skende, vi  har,  haade  de  unge  og  de  ældre;  glæde  os  over 
deres  Trofasthed  trods  al  Modgang,  glæde  os  over,  at  der 
atter  skal  oprinde  lyse  og  gode  Dage  baade.for  Land  og 
Folk  -  og  at  en  ny  Morgenrøde  atter  vil  oprinde,  hvor 
(hids  Ord  kan  blive  forkyndt  for  alle  hans  Skabninger. 

Vi  ønsker  alle  Søskende  og  Venner  »Glædelig  Jul«  og 
»Godt  Nytaar«  og  beder  Herren  velsigne  hver  ærlig  og  op- 
rigtig Sjæl.  Marius  Paulsen. 


S ///teborg  Gren: 

Her  i  Silkeborg  Gren  har  Arbejdet  som  sikkert  de  fleste 
Steder  været  præget  af  Tidens  Uro  —  Mørklægning  og  Re- 
striktioner —  og  dog  har  vi  kun  Grund  til  at  være  til- 
fredse. Vel  blev  vort  Mødelokale  belagt  med  Militær;  men 
vi  fik  et  stort  smukt  Lokale  i  Stedet  og  til  samme  Pris, 
dog  kun  til  Benyttelse  om  Søndagen. 

Møderne  har  været  jævnt  godt  besøgt  hele  Aaret  af  den 
samme  trofaste  Skare.  Vi  har  ikke  gjort  megen  Fremgang, 
men  vi  har  haft  og  har  god  Forstaaelse  mellem  hinanden, 
hvilket  ogsaa  viser  sig  ved  vore  Sammenkomster,  der  alle 
er  præget  af  en  ypperlig  Aand.  Nu  nærmer  Julen  sig.  Be- 
nyt noget  af  Juletiden  til  at  gaa  ud  i  Guds  store  herlige 
Natur  og  se  dig  om,  og  du  vil  finde,  hvor  vidunderlig  skønt 
og  godt  Gud  har  indrettet  alting  for  sine  Børn.  Jorden  i  sig 
selv  er  i  Virkeligheden  et  Paradis,  hvor  der  kunne  leve 
mange  Gange  saa  mange  Mennesker,  som  der  gør,  og  alle 
kunde  vi  have  det  godt,  blot  vi  vilde  indrette  os  lidt  efter 
hverandre.  Hvis  jeg  maa  udtale  mit  Juleønske,  saa  skal  det 
være,  at  Menneskene  maatte  blive  mere  modtagelige  for 
Jesu  Kristi  Evangelium  og  søge  at  efterleve  det  saa  godt, 

som  det  er  muligt.  Da  vilde  Menneskene  komme  til  at  føle 
Velbehag,  og  da  vilde  den  Fred  paa  Jorden,  som  Englene 
bebudede  og  som  Juleevangeliet  giver  Udtryk  for,  snart 
blive  til  Virkelighed,  og  det  er  vel  det,  vi  allesammen  suk- 
ker efter. 

Glædelig  Jul.  Emil  Thomsen. 

Stjernens  Xæsere  ønskes  en  god  og 

